เคยทอลซินอักเสบหลังจากหายก็โตข้างเดียวมา6-7ปีไม่เจ็บ แต่หายใจไม่ค่อยสะดวก มีโอกาสเป็นมะเร็งมั้ยคะตอนนี้เครียดมากมีอาการกลืนน้ำลายลำบาก
สวัสดีค่ะ โดยปกติ ต่อมทอลซิลอาจโตไม่เท่ากันได้ค่ะ หากมีอาการติดเชื้อในคอหอย ทางเดินหายใจ หรือช่องปาก อาจทำให้ต่อมทอลซิลโตมากขึ้นอีกได้ค่ะ-อาการหายใจไม่สะดวก สามารถเกิดได้จากหลายสาเหตุ โดยหากเป็นอาการที่เกิดขึ้นกะทันหัน อาจเกิดจากปัจจัยทางสภาวะแวดล้อม เช่น การออกกำลังกายหรือใช้แรงอย่างหนัก อากาศร้อนหรือเย็น อยู่ที่สูงซึ่งมีความกดอากาศต่ำ อารมณ์ตกใจหรือวิตกกังวล เป็นต้นปัจจัยภายในร่างกาย เช่น โรคหอบหืด โรคภูมิแพ้ การติดเชื้อทางระบบหายใจ เยื่อหุ้มปอดผิดปกติ กล้ามเนื้อหัวใจผิดปกติ เป็นต้นหากเป็นเรื้อรัง อาจมีสาเหตุจาก โรคปอดอุดกั้นเรื้อรัง ความผิดปกติที่เนื้อปอด ภาวะอ้วน การตั้งครรภ์ โรคเกี่ยวกับทางเดินอาหาร เช่น กรดไหลย้อน เป็นต้นดังนั้น จากที่ เล่ามา แนะนำไปพบแพทย์เพื่อตรวจดูอาการ หาสาเหตุที่ทำให้มีอาการและรับการรักษาอย่างเหมาะสมค่ะ